<classify> Mbali na timu ya soka ya wanawake, kwenye michezo hiyo Tanzania pia itawakilishwa na timu za mchezo wa ngumi, riadha, Judo na Paralimpiki. Akizungumza na gazeti hili kwa njia ya mtandao jana, Mwenyekiti wa kamati ya soka ya wanawake ya Shirikisho la soka Tanzania TFF Blassy Kiondo alisema mpaka jana jioni wachezaji wa Twiga walikuwa kwenye hali nzuri.Timu iko vizuri hakuna majeruhi tunasubiri kucheza na wapinzani wetu ambao tumewaona wakifanya mazoezi inaonekana ni timu nzuri... tutajitahidi, alisema. Naye kocha wa timu hiyo Rogasian Kaijage alisema hana shaka na wachezaji wake anaamini watapata matokeo mazuri leo.Kama nilivyowahi kusema kwamba sisi tumefanya maandalizi kwa uwezo wetu, na nimefundisha mbinu zote kwa wachezaji wangu ni wajibu wao kuzifanyia kazi kesho leo sasa, alisema. Baada ya mechi hiyo, Twiga iliyopangwa kundi moja na wenyeji Congo Brazzaville itacheza na Nigeria Jumatano kabla ya kumaliza na wenyeji Septemba 12.Ikiwa kwenye maandalizi, Twiga Stars iliyoweka kambi ya wiki tatu Zanzibar, ilicheza mechi moja ya kujipima nguvu dhidi ya Kenya ambapo zilitoka sare ya bao 1-1. Akizungumzia hilo, moja wa viongozi wa kundi la ushangiliaji kwa timu za taifa, Ziota Musisa alisema aliiona mechi dhidi ya Kenya na kwamba Twiga Stars iko vizuri.Twiga Stars ni timu nzuri, imebadilika sana, niliiona mechi yao ya kirafiki na Kenya iliyochezwa Zanzibar, sio timu mbaya inaweza kufanya vizuri Congo, alisema  <topic>: michezo 